Departament d'Agricultura, Alimentació i Acció Rural
Reglament de la Denominació d'Origen Protegida Arròs del Delta de l'Ebre.
Extensió de la protecció de la Denominació d'Origen Protegida
Condicions de cultiu i de recol·lecció
Elaboració, envasament i presentació de l'arròs
Instal·lacions d'elaboració i envasament
Mètodes d'elaboració i envasament
Cessament de l'activitat de la persona operadora
Declaració de produccions, logotip, etiquetatge
Etiquetatge dels productes emparats per la Denominació d'Origen Protegida Arròs del Delta de l'Ebre
Control i certificació dels arrossos emparats
Notificació de composició dels òrgans de govern
Municipis corresponents a la zona de producció, elaboració i envasament de la Denominació d'Origen Protegida Arròs del Delta de l'Ebre
El Reglament CE 510/2006, del Consell, de 20 de març, sobre la protecció de les indicacions geogràfiques protegides i les denominacions d'origen dels productes agrícoles i alimentaris, estableix la normativa aplicable a la protecció de les denominacions d'origen i a les indicacions geogràfiques protegides.
L'article 128.1 de l'Estatut d'autonomia de Catalunya, assenyala que correspon a la Generalitat de Catalunya la competència exclusiva sobre denominacions d'origen i altres mencions de qualitat, que inclou el règim jurídic de creació i funcionament.
L'apartat 2 d'aquest article assenyala que correspon igualment a la Generalitat de Catalunya l'aprovació de les seves normes reguladores.
D'altra banda, l'article 116.1.b) de l'Estatut d'autonomia de Catalunya atorga competències exclusives a la Generalitat de Catalunya en matèria de qualitat dels productes agroalimentaris.
En aquest àmbit, la Llei 14/2003, de 13 de juny, de qualitat agroalimentària, és la norma reguladora del sector agroalimentari de qualitat a Catalunya.
Aquesta norma ha estat desplegada pel Decret 285/2006, de 4 de juliol.
La Denominació d'Origen Protegida Arròs del Delta de l'Ebre va ser creada, com a denominació de qualitat Arròs del Delta de l'Ebre, per l'Ordre de 10 de juny de 1985 (DOGC núm. 564, de 19.7.1985), i es va reglamentar per l'Ordre de 4 de setembre de 1985 (DOGC núm. 608, de 4.11.1985).
Aquesta Ordre va ser derogada per l'Ordre de 29 de maig de 1989, per la qual es va modificar el Reglament de la denominació de qualitat (DOGC núm. 1156, de 16.6.1989).
Posteriorment, l'Ordre de 22 de maig de 1991 (DOGC núm. 1156, de 1006.1991) va modificar el Reglament i va canviar la figura de protecció de Denominació de Qualitat a Denominació Específica.
Per tal d'adaptar-les a la normativa comunitària, l'Ordre de 25 de gener de 1994 del Ministeri d'Agricultura, Pesca i Alimentació (BOE núm. 23, de 27.1.1994) va equiparar les denominacions específiques a les indicacions geogràfiques protegides.
L'Ordre de 26 juny de 2003 (DOGC núm. 3918, de 4.7.2003) va modificar la figura de protecció comunitària de la Indicació Geogràfica Protegida per la de Denominació d'Origen Protegida Arròs del Delta de l'Ebre i en va modificar el seu Reglament.
Aquesta Denominació d'Origen Protegida ha impulsat els arrossos produïts en aquesta zona, a la vegada que ha servit a la millora del desenvolupament d'unes comarques on la importància del sector arrossaire és significatiu.
La Denominació d'Origen Protegida Arròs del Delta de l'Ebre va ser inscrita en el Registre comunitari de denominacions d'origen protegides i indicacions geogràfiques protegides, per mitjà del DOUE núm. L 283, de 28.10.2008.
De conformitat amb la disposició transitòria 1 del Decret 285/2006, de 4 de juliol, el Consell Regulador de la denominació d'origen protegida ha adaptat el seu Reglament a la Llei 14/2003, de 13 de juny, de qualitat agroalimentària, i al Decret 285/2006, de 4 de juliol, i l'ha tramès al Departament d'Agricultura, Alimentació i Acció Rural en data 5 de setembre de 2008 perquè l'aprovi.
Aquesta Ordre conté un annex 1 dedicat al Reglament de la Denominació d'Origen Protegida on s'especifiquen els requisits de producció, elaboració i envasament del producte protegit que s'hi empara, les característiques del producte, els registres obligatoris que ha de tenir el Consell Regulador, els drets i les obligacions de les persones inscrites, el funcionament i l'organització del Consell Regulador, i el sistema de finançament.
Aquesta Ordre també conté un annex 2 on hi consten els municipis corresponents a la zona de producció, elaboració i envasament de la Denominació d'Origen Protegida Arròs del Delta de l'Ebre.
A proposta de la Direcció General d'Alimentació, Qualitat i Indústries Agroalimentàries;
D'acord amb el dictamen de la Comissió Jurídica Assessora,
Ordre de 29 de maig de 1989, per la qual es modifica el Reglament de la Denominació de Qualitat Arròs del Delta de l'Ebre i el seu Consell (DOGC núm. 1156, de 16.6.1989).
Ordre de 22 de maig de 1991, per la qual es modifica l'Ordre de 29 de maig de 1989, per la qual es modifica el Reglament de la Denominació de Qualitat Arròs del Delta de l'Ebre i el seu Consell (DOGC núm. 1453, de 10.6.1991).
Ordre ARP/299/2003, de 26 de juny, per la qual es modifica la figura de protecció comunitària de la Indicació Geogràfica Protegida Arròs del Delta de l'Ebre per la Denominació d'Origen Protegida Arròs del Delta de l'Ebre i es modifica el seu Reglament, amb el caràcter transitori que estableix el Reglament (CEE) 2081/92.
Queda protegit amb la Denominació d'Origen Protegida Arròs del Delta de l'Ebre el producte que compleixi les característiques que defineix aquest Reglament i que compleixi en la producció, l'elaboració, la designació i la comercialització tots els requisits que exigeixen el plec de condicions i la resta de la legislació vigent.
Aquest plec de condicions es pot consultar a la pàgina web del Departament d'Agricultura, Alimentació i Acció Rural.
17.1 Per tal de controlar la producció, l'elaboració, l'envasament i l'expedició, així com els volums d'existències, si escau, i tot el que calgui per acreditar l'origen i la qualitat de l'arròs emparat, les persones físiques o jurídiques titulars de plantacions o instal·lacions estaran obligades a presentar al Consell Regulador les declaracions següents:
a) Les persones titulars de les plantacions inscrites presentaran, finalitzada la collita i en tot cas abans del 31 de desembre de cada any, una declaració de la collita obtinguda i la seva destinació.
Les cooperatives i les associacions de persones productores podran tramitar, en nom de les seves persones associades, les esmentades declaracions.
b) Les empreses inscrites en el Registre de persones elaboradores o envasadores presentaran, amb la freqüència establerta per la Comissió Rectora i en tot cas abans del 31 de desembre de cada any, la declaració d'entrades i sortides, i la declaració d'existències d'arròs sense envasar i envasat.
17.2 Les dades esmentades en aquest article només es podran facilitar i es podran publicar genèricament a efectes estadístics, sense cap referència de caràcter individual.
17.3 Totes les persones operadores inscrites emplenaran, a més, els formularis que amb caràcter particular estableixi el Consell Regulador, o bé els que amb caràcter general pugui establir el Departament d'Agricultura, Alimentació i Acció Rural sobre producció, transformació, existències en magatzems, i comercialització.
19.1 Tots els envasos d'arròs protegits per la Denominació d'Origen Protegida Arròs del Delta de l'Ebre per al consum s'han d'expedir al mercat amb el logotip propi de la DOP i el logotip comunitari, i d'acord amb el que disposa la normativa vigent sobre etiquetatge dels productes.
En els envasos ha d'aparèixer el número de lot que serveix per identificar la traçabilitat de la producció.
Les empreses envasadores han de comunicar al consell regulador la numeració dels paquets i quilos envasats d'arròs amb Denominació d'Origen protegida.
19.2 El Consell Regulador denegarà l'aprovació de les etiquetes que per qualsevol causa puguin significar una confusió per a la persona destinatària final.
També podrà revocar la utilització d'una etiqueta concedida anteriorment quan hagin variat les circumstàncies de la firma propietària, mitjançant audiència prèvia de la firma interessada.
L'àmbit de competència del Consell Regulador pel que fa a zones de producció, productes i persones o entitats és el següent:
a) Pel que fa a l'àmbit territorial, les respectives zones de producció i elaboració, que assenyala l'annex 2 d'aquesta disposició.
b) Pel que fa als productes, els protegits per la Denominació d'Origen Protegida Arròs del Delta de l'Ebre.
c) Pel que fa a les persones físiques o jurídiques, les inscrites en els registres del Consell Regulador de la Denominació d'Origen Protegida Arròs del Delta de l'Ebre.
24.1 Els òrgans que integren el Consell Regulador són la Comissió Rectora i la Presidència.
24.2 La Comissió Rectora està constituïda per dotze vocals, dels quals un serà el president o presidenta i un altre el vicepresident o vicepresidenta del Consell Regulador.
Aquestes persones vocals, amb veu i vot, seran elegits per sufragi universal lliure, directe i secret d'entre les persones inscrites en els registres corresponents i es distribuiran de manera paritària, sis per cada cens dels que preveu l'article 27 d'aquest Reglament, entre persones productores i persones elaboradores o envasadores d'acord amb els registres de la Denominació d'Origen Protegida Arròs del Delta de l'Ebre.
24.3 A les reunions de la Comissió Rectora hi assistiran dues persones vocals tècniques, designades pel conseller o consellera d'Agricultura, Alimentació i Acció Rural o la persona en la qual delegui, amb veu i sense vot.
Per tal d'introduir la paritat de gènere, amb aquesta designació s'afavorirà la presència del sexe menys representat en la composició d'aquesta Comissió.
24.4 La Comissió Rectora es reunirà com a mínim una vegada al semestre amb caràcter ordinari i amb caràcter extraordinari sempre que el seu president o presidenta ho consideri oportú.
24.5 El president o presidenta del Consell Regulador, que ho serà a la vegada de la Comissió Rectora, serà elegit entre les persones vocals amb dret a vot en primera votació per majoria absoluta i per majoria simple en segona votació.
24.6 El vicepresident o vicepresidenta del Consell Regulador, que ho serà a la vegada de la Comissió Rectora, serà elegit/elegida d'entre els/les vocals amb dret a vot en primera votació per majoria absoluta i per majoria simple en segona votació.
24.7 La funció de representar la Comissió Rectora per part del president o presidenta es delegarà en el vicepresident, per a supòsits de malaltia o absència del president o presidenta.
24.8 Per a cada un dels càrrecs de vocals de la Comissió Rectora es nomenarà una persona suplent que pertanyi al mateix cens i candidatura que la persona vocal a la qual ha de suplir, elegida de la mateixa manera que la persona titular.
24.9 Els càrrecs de vocals seran renovats cada quatre anys i podran ser reelegits.
24.10 En cas de cessament d'un vocal per qualsevol causa entrarà a formar part de la Comissió Rectora la persona suplent elegida.
24.11 El termini per a la presa de possessió del càrrec de vocal serà com a màxim de set dies comptat des de la data de la seva designació.
24.12 Els vocals titulars hauran de representar les persones inscrites, com a persones físiques, o en representació de les persones jurídiques.
El vocal elegit en qualitat de representant d'una persona jurídica cessarà en el seu càrrec en cessar-ne com a representant, i serà substituït pel nou representant designat per la persona jurídica.
24.13 En el supòsit de cessament, renúncia o suspensió de tots els membres de la Comissió Rectora o d'un nombre de vocals que n'impedeixi la constitució o reunió per manca de quòrum, es nomenarà una comissió gestora, formada per tres membres, nomenada pel conseller o consellera d'Agricultura, Alimentació i Acció Rural de la manera que determina l'article 17 del Decret 285/2006, de 4 de juliol, la qual tindrà les mateixes funcions que la Comissió Rectora mentre en duri el nomenament.
La comissió gestora nomenada ha de convocar noves eleccions en el termini màxim de seixanta dies.
24.14 Una mateixa persona, física o jurídica, inscrita en diversos registres del Consell Regulador no podrà tenir representació doble en el Consell, una en el sector productor i una altra en el sector elaborador.
26.1 El procediment electoral és el que estableixen l'article 8 de la Llei 14/2003, de 13 de juny, de qualitat agroalimentària, i el capítol 4 del títol 1 del Decret 285/2006, de 4 de juliol, i aquest Reglament, i supletòriament per la normativa electoral general.
26.2 Si el nombre de persones inscrites totals no supera les tres-centes, el procediment electoral de representació serà el que regula l'article 29 d'aquest Reglament.
26.3 En el supòsit que el nombre d'inscrits i inscrites en algun dels censos a què fa referència l'article 27 d'aquest Reglament sigui inferior al nombre de vocals a elegir en algun dels censos i, per tant, no es pugui elegir el mateix nombre de vocals en cadascun dels censos, es podrà optar, per tal de mantenir aquesta paritat, per:
b) Igualar el nombre de vocals a elegir en cadascun dels censos en funció del nombre d'electors del cens que en tingui menys.
Els censos els elaborarà el Consell Regulador d'acord amb els registres que estableix l'article 12 d'aquest Reglament i seran els següents:
Cens A: constituït per les persones productores inscrites en el Registre de persones productores; sis vocals.
Cens B: constituït per les persones inscrites en el Registre de persones elaboradores o envasadores; sis vocals.
28.1 Els censos han d'incloure necessàriament les dades següents:
Nom i cognoms de la persona titular o de qui la representi que a aquest efecte hagi estat designada per l'entitat inscrita en el registre corresponent.
DNI de la persona titular o representant i NIF de l'entitat inscrita.
Secció electoral: aquesta dada la ressenyarà, si escau, la Junta Electoral de la Denominació d'Origen Protegida Arròs del Delta de l'Ebre en el moment d'establir el nombre de meses electorals i la seva localització.
28.2 A la capçalera de cada full de cens hi hauran de figurar les dades següents:
El procediment electoral a què fa referència l'article 26.2 d'aquest Reglament té les característiques específiques següents:
a) El president o presidenta del Consell Regulador procedirà a fer la convocatòria de les eleccions de la manera que determina l'article 33 del Decret 285/2006, de 4 de juliol.
Aquesta convocatòria, que serà publicada al DOGC mitjançant un edicte de la direcció general competent en matèria de qualitat agroalimentària, designarà la data en què es realitzarà l'assemblea de les persones inscrites en la qual es procedirà a fer l'elecció dels vocals de la Comissió Rectora.
b) L'edicte esmentat al punt anterior s'ha de publicar amb una antelació mínima d'un mes abans de la data de realització de l'assemblea.
c) Els censos es publicaran per mitjà d'exposició pública a la seu del Consell Regulador i als serveis territorials del Departament d'Agricultura, Alimentació i Acció Rural en un termini de no més de dos dies comptat des de la publicació al DOGC de l'edicte de convocatòria de les eleccions, durant un termini de deu dies.
d) Es podran presentar reclamacions en relació amb el cens durant el període d'exposició pública, que hauran de ser resoltes per la Junta Electoral de la Denominació d'Origen Protegida Arròs del Delta de l'Ebre.
El termini màxim per emetre resolució serà l'endemà del dia de finalització de l'exposició pública del cens.
e) Les funcions de la Junta Electoral de Catalunya que estableix l'article 37.6 del Decret 285/2006, de 4 de juliol, les assumirà en aquest procés electoral la Junta Electoral de la Denominació d'Origen Protegida Arròs del Delta de l'Ebre, amb l'excepció de la resolució dels recursos interposats contra aquesta Junta Electoral a què fa referència l'article 37.6 c) del Decret 286/2006, de 4 de juliol, que serà assumida pel director o directora general competent en matèria de qualitat agroalimentària.
f) Les candidatures es presentaran davant el president o presidenta de la Junta Electoral de la Denominació d'Origen Protegida Arròs del Delta de l'Ebre amb un termini màxim de quinze dies abans de la celebració de l'assemblea de totes les persones inscrites en els diferents censos a què fa referència l'article següent d'aquest Reglament.
En un termini de quaranta-vuit hores, la Junta Electoral proclamarà els candidats elegibles i garantirà que en l'elaboració de la llista els primers llocs estiguin ocupats alternativament per homes i dones, sempre que aquestes hagin presentat candidatures en el procés d'elecció.
Contra l'acord de la Junta Electoral de proclamació de candidatures es podrà interposar recurs davant el director o directora general competent en matèria de qualitat agroalimentària.
g) En l'assemblea, la qual serà presidida per la Junta Electoral que actuarà com a mesa, es procedirà a fer l'elecció dels vocals de la Comissió Rectora mitjançant votació personal i secreta.
Finalitzada la votació es procedirà a fer el recompte i la Junta Electoral proclamarà les persones electes.
Contra aquesta proclamació es podrà interposar recurs davant el director o directora general competent en matèria de qualitat agroalimentària en el termini de cinc dies, el qual haurà d'emetre resolució en un termini de cinc dies.
h) El nombre de vocals i la paritat és la que determinen l'article 24 d'aquest Reglament.
30.1 El pressupost anual l'haurà d'aprovar una majoria ponderada del 80% dels vots presents a la Comissió Rectora, sempre que hi hagi un mínim d'assistència de la meitat més un dels convocats.
En cas que no s'aprovi abans del 31 de desembre de cada any, es prorrogarà el pressupost de l'any anterior fins al moment en què s'aprovi.
30.2 El finançament del Consell Regulador s'efectuarà amb els recursos següents:
a) Les quotes a les que fa referència l'article 31 d'aquest Reglament.
b) Les subvencions, les herències, els llegats, les donacions i les altres transmissions a títol lucratiu rebudes pel Consell.
L'acceptació d'herència es farà sempre a benefici d'inventari.
d) Els béns que constitueixen el seu patrimoni i els seus productes o les seves rendes.
e) Els altres que els corresponguin per qualsevol títol.
S'exigirà una quota per la sol·licitud d'inscripció quan siguin noves inscripcions en cadascun dels registres esmentats a l'article 12.1 d'aquest Reglament.
La persona obligada al pagament de la quota serà la persona operadora sol·licitant.
L'import de la quota el fixarà anualment la Comissió Rectora.
L'import d'aquesta quota haurà de ser com a màxim la suma de les quotes de manteniment dels darrers cinc anys, i exigible amb efectes de l'1 de gener de cada any.
Queden excloses de la quota d'inscripció les persones físiques o jurídiques que hagin estat sol·licitants de la Denominació d'Origen Protegida Arròs del Delta de l'Ebre.
S'exigirà una quota anual pel manteniment de la inscripció, i amb efectes de l'1 de gener de cada any.
Aquesta quota (Q) englobarà els conceptes C1 i C2, que cobriran les despeses següents:
Les quanties C1 i C2 les pressupostarà anualment el Consell Regulador.
La fórmula de càlcul d'aquestes variables és:
(Vegeu fórmula al document PDF)
(Q1)¡: quota fixa anual per a les persones inscrites en el Registre d'elaboradors.
(Q2)¡: quota variable anual per a les persones inscrites en el Registre d'elaboradors.
nT: nombre d'empreses que integren el Consell Regulador.
VT: tones totals d'arròs comercialitzat.
V¡: tones d'arròs comercialitzades per les persones inscrites en el Registre.
Ht: superfície total inscrita al Consell Regulador.
H¡: superfície de les parcel·les de les persones productores inscrites en el Registre de persones productores associades a cada persona inscrita en el Registre d'elaboradors.
31.3 La persona obligada al pagament de la quota serà la persona física, jurídica o entitat de les que figuren a l'article 35.4 de la Llei general tributària, que estigui inscrita com a titular als registres enumerats a l'article 12.1 d'aquest Reglament.
Les instal·lacions registrades no podran admetre arròs d'un proveïdor o proveïdora que no estigui al corrent del pagament de la quota anual al Consell.
L'import de la quota la calcularà la Comissió Rectora i la notificarà a les persones obligades per qualsevol mitjà admès a l'ordenament jurídic durant el primer trimestre de l'any.
b) Per la sol·licitud al Consell Regulador de qualsevol tipus de certificat s'exigirà una quota fixa, que determinarà anualment la Comissió Rectora.
Aquesta quota es fa efectiva en el moment de presentació de la sol·licitud.
c) Per a actuacions urgents o imprevistes, la Comissió Rectora podrà aprovar quotes extraordinàries sempre que siguin aprovades per una majoria ponderada del 80% dels vots presents, sempre que hi hagi un mínim d'assistència de la meitat més un dels convocats.
31.5 L'incompliment de l'obligació de pagament dins els terminis previstos reportarà interessos de demora calculats amb un tipus d'interès igual al tipus d'interès legal que fixa la Llei de pressupostos generals de l'Estat més dos punts, sens perjudici d'altres mesures que aquest incompliment pugui suposar d'acord amb el que estableix aquest Reglament.
31.6 En cas que un operador o operadora tingui deutes previs amb el Consell Regulador i sol·liciti nous serveis, el Consell Regulador podrà imputar el pagament als deutes més antics i, per tant, no tindrà l'obligació de desenvolupar el servei sol·licitat fins que s'hagin liquidat els deutes.
31.7 El fet de no pagar les quotes esmentades anteriorment en el termini d'un any suposarà la baixa del Consell Regulador, amb la instrucció prèvia de l'expedient corresponent, el qual ha d'incloure audiència de la persona interessada per un termini de deu dies.
Baix Ebre: Deltebre i els terrenys dels termes municipals de l'Aldea, l'Ampolla i Camarles que el Consell Regulador consideri aptes per al cultiu d'arròs segons els criteris que descriu el manual de qualitat.
Montsià: Sant Jaume d'Enveja i els terrenys dels termes municipals d'Amposta i Sant Carles de la Ràpita que el Consell Regulador consideri aptes per al cultiu d'arròs segons els criteris que descriu el manual de qualitat.